**קונסטנצה מאראגון** (בספרדית **Constanza de Aragón** – קונטנסה דה אראגון, בהונגרית: Aragóniai Konstancia – קונסטנציה; בגרמנית: Konstanze von Aragón קונסטנֶה ‏; 1179 – 23 ביוני 1222) הייתה נסיכה ספרדית, מלכת הונגריה מנישואיה הראשונים וקיסרית האימפריה הרומית הקדושה מנישואיה השניים.

קורות חייה
----------

קונסטנצה מאראגון הייתה בתם של אלפונסו השני, מלך אראגון וסאנצ'ה מקסטיליה, מלכת אראגון(אנ').

עם מות אביה בשנת 1196 החליט המלך החדש, אחיה של קונסטנצה, פרו השני, מלך אראגון להשיא אותה לאימרה הראשון, מלך הונגריה בשנת 1198. בשנת 1199 או שנה לאחר מכן נולד בנה לסלו השלישי, מלך הונגריה. מותו של בעלה העלה לכס המלוכה את בנה הקטין תחת העוצרות של אנדראש השני, מלך הונגריה. העוצר חמד את כס המלוכה לעצמו וגירש את קונסטנצה ובנהּ שמצאו מקלט בווינה שם נפטר לסלו ביום 7 במאי 1205 וקונסטנצה חזרה לממלכת אראגון.

באראגון פרשה קונסטנצה למנזר אותו ייסדה אמהּ לאחר מות בעלה – אביה של קונסטנצה, היא שהתה במנזר במשך 5 שנים עד שהאפיפיור אינוקנטיוס השלישי החליט בעצה עם מלך אראגון להשיא אותה לבן חסותו פרידריך השני, קיסר האימפריה הרומית הקדושה.

קונסטנצה ופרידריך נישאו בעיר מסינה ביום 15 באוגוסט 1209 והיא הוכתרה כמלכת סיציליה. בעת הנישואים היה החתן בן 14 והכלה בת 30 אך הפרש השנים גושר על ידי אהבה עזה. יש היסטוריונים הגורסים כי קונסטנצה שימשה גם כדמות אם לפרידריך שהתייתם מאימו בילדותו.
בשנת 1211 נולד בנם המשותף היינריך. בשנת 1212 הוכתר פרידריך כמלך גרמניה וקונסטנצה נותרה בסיציליה עד לשנת 1220 ובשנת 1215 היא הוכתרה כמלכת גרמניה בטקס ההכתרה השני של בעלה.

בשנת 1220 הוכתרו פרידריך וקונסטנצה כקיסרי האימפריה הרומית הקדושה והיינריך הוכתר כמלך גרמניה. בשנת 1222 נפטרה קונסטנצה ונקברה בקתדרלת פלרמו.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| רמון ברנגר השלישי, רוזן ברצלונה |   | דוס הראשונה, רוזנת פרובנס |   | רמירו השני, מלך אראגון |   | אגנס מאקוויטניה, מלכת אראגון |   | רמון מבורגונדי |   | אורקה, מלכת לאון |   | ולדיסלב השני, הגולה |   | אגנס מבאבנברג |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | רמון ברנגר הרביעי, רוזן ברצלונה |   |   |   |   |   | פרונלה, מלכת אראגון |   |   |   |   |   | אלפונסו השביעי, מלך לאון |   |   |   |   |   | רקסה מפולין, מלכת קסטיליה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | אלפונסו השני, מלך אראגון |   |   |   |   |   |   |   |   |   |   |   |   |   | סאנצ'ה מקסטיליה, מלכת אראגון |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **קונסטנצה מאראגון, קיסרית האימפריה הרומית הקדושה** |
|

קישורים חיצוניים
----------------

ויקישיתוף מדיה וקבצים בנושא **קונסטנצה מאראגון, קיסרית האימפריה הרומית הקדושה** בוויקישיתוף
* קונסטנצה מאראגון, קיסרית האימפריה הרומית הקדושה, באתר "Find a Grave" (באנגלית)

הערות שוליים
------------

1. ↑  David Abulafia. Frederick II: a medieval emperor. Oxford University Press US, 1992 מסת"ב 0195080408 page 107

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5467072
* GND: 136421490
* ISNI: 0000 0000 9722 4510
* NKC: mzk2011622114
* VIAF: 80767804
* WorldCat: viaf-80767804

 |